hotchpotch/miracl-hf-unified huggingface dataset:
Fukuyama (Hiroshima)
Fukuyama () on kaupunki Hiroshiman prefektuurissa Chūgokun alueella Honshūn saarella Japanissa. Se sijaitsee prefektuurin itärajalla Seton sisämeren rannalla Ashidajoen suulla. Kaupungissa on 472 316 asukasta (vuonna 2014), ja sen pinta-ala on 518,15 neliökilometriä. Fukuyama on valittu yhdeksi Japanin ydinkaupungeista.
Fukuyaman kaupungin juuret ovat Mizuno Katsushigen Edo-kaudella 1600-luvun alkupuolella perustamassa Fukuyaman linnassa, jolta kaupunki on saanut nimensä. Kuitenkin jo tätä ennen merkittäviksi nousivat nykyisen kaupungin alueella sijaitseva Tomonouran satamapaikkakunta, joka mainitaan jo "Man’yōshūssa", ja Kōbō Daishin vuonna 807 perustamana pidetty Myōō-inin temppeli, jonka pagodi ja päähalli on valittu Japanin kansallisaarteiden joukkoon. Japanin kuntalaitoksen perustamisen yhteydessä vuonna 1889 Fukuyamasta tehtiin kauppala, ja kaupunkioikeudet se sai vuonna 1916. Toisen maailmansodan jälkeen 1960-luvulla kaupunki teollistui nopeasti ja se liitettiin Japanin luotijunaverkkoon San’yō Shinkansenin myötä vuonna 1975. Osin kuntaliitosten kautta Fukuyamasta on tullut yksi Chūgokun alueen suurimmista kaupungeista.
David Wolf (jääkiekkoilija)
David Wolf (s. 15. syyskuuta 1989 Düsseldorf, Saksa) on saksalainen jääkiekkoilija, joka pelaa DEL-joukkue Hamburg Freezersissä. Hän pelasi DELissä viisi kautta vuosina 2009-2014 ennen kuin siirtyi Pohjois-Amerikkaan.
Wolfin ensimmäinen kokonainen kausi ammattilaistasolla oli 2007–2008, jolloin hän pelasi 46 peliä ETC Crimmitschaussa Saksan toiseksi korkeimmalla sarjatasolla 2. Bundesligassa. Hän teki yhdeksän pistettä ja pelasi ETC Crimmitschaussa myös seuraavalla kaudella 2008–2009, jolloin teki kahdeksan pistettä ja sai 120 rangaistusminuuttia 36 pelissä. Wolf edusti Saksan juniorimaajoukkuetta vuoden 2009 nuorten maailmanmestaruuskilpailuissa. Hän teki turnauksessa yhden maalin Kanadaa vastaan ja sai 53 rangaistusminuuttia kuudessa ottelussa.
Kaudella 2009–2010 Wolf siirtyi korkeimmalle sarjatasolle Deutsche Eishockey Ligaan Hannover Scorpionsiin. Hän pelasi kahden kauden ajan Hannoverissa ennen siirtymistään Hamburg Freezersiin vuonna 2011. Hän ansaitsi paikan joukkueen ensimmäisessä hyökkäyskentällisessä parannettuaan peliä huomattavasti. Hän teki 35 pistettä 46 pelissä ennen kuin oli edellisellä kaudella tehnyt 51 peliin vain kuusi tehopistettä. Hän myös oli DELin eniten jäähyllä istunut pelaaja 167 rangaistusminuutilla. Kauden jälkeen NHL-joukkue Toronto Maple Leafs tarjosi try out -sopimusta vuoden 2012 kesäkauden ajaksi, mutta hän epäonnistui joukkueeseen pääsemisessä.
Wolf palasi kaudeksi 2012–2013 takaisin Hamburgiin, jossa teki uransa parhaat 17 maalia ja lisäksi 19 syöttöpistettä. Hän paransi vielä tehden seuraavalla kaudella 40 pistettä ollen jälleen jäähypörssin ykkönen 152 jäähyminuutilla. Wolf pelasi myös Saksan maajoukkueessa olympiakarsinnoissa, joista se ei kuitenkaan päässyt jatkoon itse pääturnaukseen. Kauden 2013–2014 jälkeen Wolf jätti kotimaansa ja solmi Calgary Flamesin kanssa vuoden kaksisuuntaisen sopimuksen. Flames siirsi hänet AHL:ään farmiseuraansa Adirondack Phantomsiin kauden 2014–2015 aluksi. Hän teki 12 maalia ja yhdeksän syöttöpistettä pelaamissaan ensimmäisissä 35 ottelussa ennen kuin hänet nostettiin NHL:n puolelle ensimmäisen kerran 26. tammikuuta 2015. Debyyttinsä NHL:ssä hän teki 31. tammikuuta 4–2 -voitossa Edmonton Oilersista. Hän loukkasi jalkaansa ottelussa ja oli seuraavien kolmen ottelun ajan sivussa pelaavasta kokoonpanosta.
Wolf on toisen sukupolven jääkiekkoilija. Hänen isänsä Manfred syntyi Kanadassa, mutta pelasi ammattilaisuransa Saksassa ja edusti Länsi-Saksaa kahdesti olympialaisissa.
Melker Karlsson
Melker "The Melkman" Karlsson (s. 18. heinäkuuta 1990 Lycksele, Ruotsi) on ruotsalainen jääkiekkoilija, joka pelaa NHL-joukkue San Jose Sharksin organisaatiossa. Hän on pelannut aiemmin SHL-seura Skellefteå AIK:ssa.
9. joulukuuta 2014 Karlsson teki San Josen paidassa debyyttinsä NHL-tasolla Edmonton Oilersia vastaan. Ensimmäisen maalinsa hän teki 22. joulukuuta 2014 Anaheim Ducksin Frederik Andersenia vastaan.
Michael Zalewski
Michael Zalewski (s. 18. elokuuta 1992 New Hartford, New York, Yhdysvallat) on yhdysvaltalainen jääkiekkoilija, joka pelaa NHL-seura Vancouver Canucksin organisaatiossa.
14. maaliskuuta 2014 Vancouver Canucks teki vapaana agenttina olleen Zalewskin kanssa tulokassopimuksen. 12. huhtikuuta 2014 Zalewski teki NHL-debyyttinsä Edmonton Oilersille kärsityssä 5–2 -tappiossa. Hänen jääaikansa oli 11:47 minuuttia.
8. heinäkuuta 2015 Zalewski ei saanut Canucksilta NHL-sopimusta, joten hän jatkoi organisaatiossa AHL:n puolella tehtyään vuoden sopimuksen Utica Cometsin kanssa.
Matt Carey
Matt Carey (s. 28. helmikuuta 1992 Hamilton, Ontario, Kanada) on kanadalainen jääkiekkoilija, joka siirtyi kesällä 2016 AHL-joukkue Hartford Wolf Packiin. Carey on pelannut ammattilaisurallaan kaksi ottelua NHL:ssä ja lisäksi AHL- ja ECHL-sarjoissa.
Carey pelasi St. Lawrencen yliopistossa ennen kuin teki vapaana pelaajana kaksivuotisen tulokassopimuksen Chicago Blackhawksin kanssa 20. maaliskuuta 2014.
Carey pelasi ensimmäisen NHL-pelinsä 28. maaliskuuta 2014, kun Blackhawks hävisi 5–3 Ottawa Senatorsille. Ottelussa hän sai yhden kahden minuutin jäähyn ja −1 plus/miinus-tilastoonsa. Lisäksi hän ohjasi Cody Cecin laukauksen omaan maaliin. Carey teki ensimmäisen NHL-maalinsa 12. huhtikuuta Nashville Predatorsin Pekka Rinnettä vastaan.
Kun Careyn tulokassopimus loppui, Chicago ei enää tarjonnut hänelle jatkosopimusta, joten hän siirtyi vapaiden pelaajien markkinoille. 13. heinäkuuta 2015 hän teki yksivuotisen sopimuksen Minnesota Wildin AHL-farmiseura Iowa Wildin kanssa. Wildissa Carey pelasi 21 ottelua ja Wildin farmiseurassa ECHL:n Quad City Mallardsissa 49 ottelua. Hän oli 47 pisteellään Mallardsin kolmanneksi eniten pisteitä tehnyt pelaaja.
Carey teki kesällä 2016 sopimuksen AHL-seura Hartford Wolf Packin kanssa.
Myös Careyn veli Greg Carey pelaa jääkiekkoa ammattilaistasolla Arizona Coyotesin organisaatiossa.
Hennariikka Laaksola
Hennariikka Laaksola (s. 1985) on suomalainen näyttelijä. Hän on tullut tutuksi rooleistaan elokuvassa "Veijarit" (2010) sekä TV-elokuvassa "Espoon viimeinen neitsyt" (2003). Syksyllä 2013 hänellä oli yksi keskeisistä rooleista Yle TV2:lla esitetyssä draamasarjassa "Mun ainoot 30 minsaa". Helmikuusta 2016 alkaen hän on näytellyt Sonja Ollilaa Yle TV2:n draamasarjassa "Uusi päivä".
Jordie Benn
Phillip Jordan Ellis ”Jordie” Benn (s. 26. heinäkuuta 1987 Victoria, Brittiläinen Kolumbia, Kanada) on kanadalainen jääkiekkopuolustaja, joka pelaa NHL-joukkue Montreal Canadiensissa.
3. tammikuuta 2012 Benn teki NHL-debyyttinsä Detroit Red Wingsiä vastaan. Benn sai heti ensimmäisessä ottelussaan pisteen, kun hän syötti yhdessä veljensä kanssa Loui Erikssonin tekemän maalin. Uransa ensimmäisen NHL-maalin Benn teki 23. maaliskuuta 2013 ottelussa Colorado Avalanchea vastaan.
Dallas kauppasi Bennin Montreal Canadiensiin 27. helmikuuta 2017.
Jordie Bennin pikkuveli Jamie Benn on myös jääkiekkoilija.
Kevin Muscat
Kevin Vincent Muscat (s. 7. elokuuta 1973 Crawley, Englanti) on australialainen entinen jalkapalloilija ja nykyinen jalkapallovalmentaja. Hän on lokakuusta 2013 lähtien valmentanut Australian A-Leaguessa pelaavaa Melbourne Victoryä, jonka riveissä lopetti peliuransa ammattilaistasolla vuonna 2011.
Peliurallaan Muscat pelasi kotimaansa lisäksi myös Brittein saarilla. Hän edusti urallaan muun muassa englantilaiseuroja Crystal Palacea, Millwallia, Wolverhamptonia sekä skotlantilaista Rangersia. Maajoukkuetasolla Muscat pelasi Australian maajoukkueessa 46 A-maaottelua ja teki niissä kymmenen maalia vuosina 1994–2006.
Muscat tunnettiin urallaan äärimmäisen kovasta ja fyysisestä, ajoittain jopa vaarallisesta pelityylistään, joka johti useisiin ulosajoihin sekä pelikieltoihin. Hän sai 19-vuotisella ammattilaisurallaan yhteensä 123 keltaista ja 12 punaista korttia.
Ryan Garbutt
Ryan Garbutt (s. 12. elokuuta 1985 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Anaheim Ducksissa keskushyökkääjänä.
Varaamaton Garbutt pelasi neljä vuotta Brownin yliopistossa. Hänen ammattilaisuransa alkoi Corpus Christi Iceraysissa. Toisella ammattilaiskaudella hän pelasi ECHL-joukkue Gwinnett Gladiatorsissa ennen lainaamistaan AHL-joukkue Chicago Wolvesiin loppukauden kestävällä sopimuksella.
1. heinäkuuta 2011 Garbuttin ammattilaisura jatkui ensimmäisellä NHL-sopimuksella, joka merkitsi hänen siirtymistään vuodeksi Dallas Starsiin kaksisuuntaisella sopimuksella. Kaudella 2011–2012 Garbutt kutsuttiin Dallasiin farmijoukkue Texas Starsista ja hän teki ensimmäisen maalinsa 21. helmikuuta 2012 Montreal Canadiensia vastaan.
16. heinäkuuta 2012 Garbutt teki Dallasin kanssa kahden vuoden yksisuuntaisen jatkosopimuksen.
29. tammikuuta 2014 Garbutt teki Dallasin kanssa kolmen vuoden jatkosopimuksen, jonka arvo on 5,4 miljoonaa dollaria.
10. heinäkuuta 2015 Garbutt ja hänen joukkuetoverinsa Trevor Daley kaupattiin Chicago Blackhawksiin vaihdossa Patrick Sharpiin sekä Stephen Johnsiin.
Kaudella 2015–2016 Garbutt keräsi kuusi pistettä 43 pelissä, ennen kuin Blackhawks vaihtoi hänet Anaheim Ducksin kanssa Jiří Sekáčiin tammikuussa 2016.
Älvsborg
Älvsborg voi viitata seuraaviin asioihin Ruotsissa:
Historiallisia merkityksiä:
Sotilaallisia kohteita:
Julkisia organisaatioita:
Kirkollisia kohteita:
Infrastruktuuri:
Urheilu:
Luonto:
Valmieran rautatieasema
Valmieran rautatieasema on Valga–Riika-radalla sijaitseva rautatieasema Latviassa. Asemalla pysähtyy kuusi matkustajajunaa päivässä. Asema avattiin liikenteelle vuonna 1889. Vuoteen 1919 saakka sen nimi oli Wolmar. Uusi asemarakennus valmistui sodassa vahingoittuneen tilalle vuonna 1941.
Rainn Wilson
Rainn Dietrich Wilson (s. 20. tammikuuta 1966 Seattle, Washington) on yhdysvaltalainen näyttelijä. Hänet tunnetaan parhaiten roolistaan Dwight Schrutena televisiosarjan "Konttori" yhdysvaltalaisessa versiossa. Wilson sai "Konttorista" Primetime Emmy -ehdokkuuden kolme kertaa vuosina 2006–2009.
Wilson syntyi Seattlessä ja kasvoi sen lähellä Lake Forest Parkissa. Hänen ollessaan 16-vuotias perhe muutti Chicagoon, mistä hänen vanhempansa olivat saaneet töitä bahai-temppelissä. Myöhemmin Wilson palasi synnyinseudulleen opiskelemaan draamaa Washingtonin yliopistossa, josta hän valmistui 1986. Sen jälkeen hän muutti itärannikolle opiskellen näyttelemistä New Yorkin yliopistossa ja esiintyen Broadwayllä teatterituotannoissa.
Wilsonin ensimmäinen isompi televisiorooli oli vuonna 2003 "Mullan alla" -sarjassa, jossa hän esitti hautaustoimiston harjoittelijaa Arthur Martinia. Sen jälkeen hän sai roolin "Konttorista" – vaikka häntä ei valittukaan hakemaansa päärooliin, jonka sai Steve Carell. Ruotsalaisen Leif G. W. Perssonin romaaneihin perustuvassa yhdysvaltalaisessa "Backstrom"-sarjassa Wilson näytteli päähahmo rikoskomisario Everett Backstromia.
Wilson tapasi vaimonsa, kirjailija Holiday Reinhornin, yliopistoaikoinaan Seattlessä. He menivät naimisiin 1990-luvun puolivälissä ja saivat pojan vuonna 2004.
Ken Davitian
Kenneth "Ken" Davitian (s. 19. kesäkuuta 1953 Los Angeles, Kalifornia) on yhdysvaltalainen näyttelijä. Hän on parhaiten tunnettu roolistaan tuottaja Azamat Bagatovina komediaelokuvassa "Borat" (2006).
Davitianin sukujuuret ovat Armeniassa. Hän perusti vuonna 2003 oman ravintolan kotikaupunkiinsa Los Angelesiin.
Across a Crowded Room
Across a Crowded Room on brittiläisen laulaja-lauluntekijä ja kitaristi Richard Thompsonin studioalbumi vuodelta 1985.
Albumin nimi ei viittaa suoraan mihinkään albumilla olevaan kappaleeseen.
Richard Thompson on tehnyt kaikki kappaleet. Musiikkikustantaja on Island Music (BMI). Kappaleiden sanat on painettu LP-levyn suojakuoreen. Laulujen aiheet käsittelevät pääasiassa päättynyttä tai päättymässä olevaa parisuhdetta. Yhteiskunnallista sanomaa on kappaleessa "Walking Through a Wasted Land". Myös "Little Blue Numberin" sanoitus on yleisilmeestä poikkeava. Kappaleessa "She Twists the Knife Again" mainitaan Gene Tunney.
sekä
Uutiskirjeen ja tietoja Richard Thompsonin levytyksistä on saanut osoitteesta Flypaper, c/o Frank Kornelussen, P.O. Box 516, Middlevillage, N.Y. 11379.
Herbert Römer
Herbert Römer (2. heinäkuuta 1924 Karkku – 18. toukokuuta 2001 Helsinki) oli suomalainen diplomi-insinööri ja Rautatiehallituksen pääjohtaja vuosina 1980–1988. Römer kirjoitti ylioppilaaksi vuonna 1943 ja valmistui diplomi-insinööriksi Teknillisestä korkeakoulusta 1951.
Sidney Bernstein
Sidney Lewis Bernstein (30. tammikuuta 1899 - 5. helmikuuta 1993) oli brittiläinen liikemies ja media-alan vaikuttaja. Hän kehitti perheensä tanssilava- ja teatteriketjusta mediakonsernin, johon kuului elokuvateattereita ja kaupallinen televisioyhtiö Granada Television.
Bernsteinin isä oli kiinteistöalalla ja hankki East Endin ensimmäiset elokuvateatterit. Sidney lopetti koulun 15-vuotiaana ja alkoi työskennellä isänsä yrityksessä. Hän sai perheen neljä elokuvateatteria perinnöksi 22-vuotiaana, juuri kun äänielokuva teki läpimurtoaan. Hän antoi teatteriketjun nimeksi Granada Espanjan lomien muistoksi.
Bernstein kuului Työväenpuolueeseen ja oli kuusi vuotta kaupunginvaltuustossa. Sodan aikana hän oli Tiedotusministeriön elokuva-alan neuvonantaja, ja vaikutti propagandaelokuvien kehitykseen. Hän kutsutti ystävänsä Alfred Hitchcockin Hollywoodista tekemään kaksi lyhyttä elokuvaa Ranskan vastarintaliikkeen kunniaksi.
Sodan jälkeen Hitchcock ja Bernstein perustivat elokuvatuotantoyhtiön nimeltä Transatlantic Pictures.
Bernstein vastusti aluksi kaupallisia televisiokanavia, mutta kun toimiluvat tulivat myyntiin, hän hankki niistä yhden. Granada Television palveli Englannin pohjoisosia Manchesterista käsin. Vaikka Bernsteinillä ei ollut siteitä alueelle, hän halusi kanavan saavan pohjoisenglantilaisen leiman, mikä onnistui yli odotusten Lancashireen sjoittuvan sarjan "Coronation Street" avulla.
Bernstein oli paroni vuodesta 1969.
Robert A. Harris
Robert A. Harris on yhdysvaltalainen elokuvahistorioitsija, elokuvatuottaja ja elokuvien entisöijä. Hän on entisöinyt etenkin 1950- ja 1960-lukujen suurelokuvia, ja saanut työstään monia palkintoja.
Harris on ollut kiinnostunut elokuvista teini-ikäisestä asti. Hän työskenteli elokuvateattereissa markkinoijana ja satunnaisesti projektorin käyttäjänä. Nykyisin hänellä on elokuvien konservointiin erikoistunut yritys "The Film Preserve".
Vuonna 1989 Harris sai Columbia Picturesilta luvan entisöidä Arabian Lawrence-elokuvan alkuperäiseen pituuteen. Studion säilyttämät filmit olivat kuitenkin huonokuntoisia ja värit haalistuneet. Lisäksi elokuvan ääniraita oli vaurioitunut. Osa ääniraidasta saatiin ylimääräisestä kuvamateriaalista. Noin kahdeksasta minuutista puuttuivat kokonaan äänet, jotka jouduttiin äänittämään uudelleen ääniammattilaisten ja vanhojen näyttelijöiden avustuksella.
Muita tunnettuja Harrisin restauroimia elokuvia ovat Spartacus, My Fair Lady ja Vertigo – punainen kyynel sekä Kummisetä-trilogia.
Harrisin 1990-luvulla tuottama elokuva "The Grifters – huijarit" sai monia palkintoja ja oli Oscar-ehdokkaana. Historioitsijan roolissa hän on kirjoittanut teoksen " The Complete Films of Alfred Hitchcock" yhdessä Michael S. Laskyn kanssa.
Aavikon laki (vuoden 1946 elokuva)
Aavikon laki, myös Erämaan laki ("My Darling Clementine") on John Fordin ohjaama lännenelokuva vuodelta 1946.
Elokuva perustuu tarinaan Tombstonen taistelusta, joka on kerrottu Stuart N. Laken kirjoittamassa suurelta osin kuvitteellisessa Wyatt Earpin elämäkertakirjassa "" (1931), joka oli sovitettu elokuvaksi "Frontier Marshal" jo 1939. "Aavikon lakia" pidetään Tombstonen taistelun elokuvatulkinnoista merkittävimpänä ja John Fordin monista lännenelokuvista parhaana ja runollisimpana.
Elokuva keskittyy Tombstonen kaupungin sheriffin Wyatt Earpin (Henry Fonda) ja Doc Hollidayn (Victor Mature) taisteluun Clantoneita vastaan O. K. Corralissa. Pahojen voimien voittaminen ja nuoren Clementine Carterin (Cathy Downs) viaton viehätysvoima tuo kaupunkiin uutta tulevaisuudenuskoa.
Elokuva on valittu vuonna 1991 Yhdysvaltojen National Film Registryyn. Italian elokuvatoimittajien liitto on valinnut sen vuoden 1948 parhaaksi ulkomaiseksi elokuvaksi. Vuonna 1979 kolmekymmentä suomalaista elokuva-arvostelijaa ja -asiantuntijaa äänesti kaikkien aikojen sadasta merkittävimmästä elokuvasta, ja "Aavikon laki" oli mukana heistä kymmenen listalla.
"Helsingin Sanomien" Pertti Avolan mukaan Walter Brennan tekee elokuvan parhaan roolityön.
Mesna
Mesna eli natrium-2-merkaptoetaanisulfonaatti (CHSONa) on 2-merkaptoetaanisulfonihapon natriumsuola. Yhdistettä käytetään lääketieteessä eräiden solunsalpaajien myrkyllisyyttä vähentämään ja yskänlääkkeissä.
Mesnaa käytetään hoidettaessa syöpiä osatsofosforiinijohdannaisilla kuten syklofosfamidilla ja ifosfamidilla. Nämä lääkeaineet metaboloituvat ihmisen elimistössä muodostaen akroleiinia, joka voi aiheuttaa virtasarakon tulehduksen. Mesnan tioliryhmä on nukleofiilinen ja reagoi elektrofiilisen akroleiinin kanssa Michael-additiolla. Reaktiossa muodostuva tuote on vaaraton ja erittyy ulos elimistöstä virtsan mukana. Mesnaa voidaan käyttää joko tablettina tai laskimoon annettavana ruiskeena.
Mesnalla on limaa irrottavia ja hajottavia eli mukolyyttisiä ominaisuuksia ja sitä voidaan käyttää yskänlääkkeissä.
Mesna on yleisesti hyvin siedetty lääkeaine ja haittavaikutukset ovat lieviä ja nopeasti ohimeneviä. Mahdollisia haittavaikutuksia ovat päänsärky, huonovointisuus, vatsakipu, oksentelu, flunssankaltaiset oireet ja ihottuma.
Mesnaa voidaan valmistaa alkyloimalla tiourean rikkiatomi 2-bromietaanisulfonihapolla ja hydrolysoimalla muodostuva isotioureajohdannainen natriumhydroksidin avulla.
Ei tuumaakaan (elokuva)
Ei tuumaakaan ("Sometimes a Great Notion") on Paul Newmanin ohjaama elokuva vuodelta 1971. Se perustuu Ken Keseyn saman nimiseen romaaniin, joka on ilmestynyt suomeksi nimellä "Joskus tekee mieli" (2 osaa, suom. Risto Lehmusoksa, WSOY 1977, 1978).
Tarina kertoo oregonilaisen tukkilaissuvun elämästä. Tiukasti omista arvoistaan kiinni pitävä suku ei hyväksy muiden lakkoa. Ohjaaja Paul Newman näyttelee pääosaa.
John Russell Taylor
John Russell Taylor (s. 19. kesäkuuta 1935) on englantilainen teatteri- ja elokuvakriitikko, joka on kirjoittanut "The Timesiin" elokuva- ja taidearvosteluja 1960-luvun alusta asti. Hän on kirjoittanut elämäkertoja monista elokuvan merkkihenkilöistä. Vuosina 1972–1978 hän toimi professorina Etelä-Kalifornian yliopistossa.
Coal
Coal on norjalaisen metalliyhtyeen Leprousin neljäs studioalbumi. Se julkaistiin 20. toukokuuta 2013 InsideOut Musicin kautta.
Robert Harris
Robert Harris -nimisiä henkilöitä ovat:
Henkilöstöjohdon ryhmä
Henkilöstöjohdon ryhmä ry Henry on riippumaton, valtakunnallisesti toimiva henkilöstöjohdon ja -ammattilaisten yhdistys.
Yhdistyksellä on lähes 3000 jäsentä, jotka työskentelevät erikokoisissa suomalaisissa teollisuus- ja palveluyrityksissä sekä julkishallinnon organisaatioissa henkilöstön johtamisen ja kehittämisen parissa. Henry:n tarkoituksena on edistää jäsenten ammattitaitoa ja mahdollisuuksia keskinäiseen vuorovaikutukseen.
Yhdistys järjestää jäsenilleen erilaisia ammattillisia koulutustilaisuuksia sekä kaikille avoimen Henry Foorumi-tapahtuman. Lisäksi Henry on toiminut jo vuodesta 2003 järjestettyjen Uudista ja uudistu -messujen organisoijana.
Toimintamuodoltaan Henry on aatteellinen ja riippumaton yhdistys. Taloudelliset tuotot kertyvät sekä henkilö- ja kannatusjäsenmaksuista että koulutuspalvelujen, julkaisujen ja muiden palvelujen myynnistä. Yhdistys omistaa Henrietta Oy -nimisen osakeyhtiön, joka järjestää henkilöstöalan messutapahtumia, maksullisia seminaareja, konferensseja ja tilaisuuksia henkilöstö- ja kehittämisalan ammattilaisille.
Donald Spoto
Donald Spoto (s. 28. kesäkuuta 1941) on yhdysvaltalainen teologi, elokuvahistorioitsija ja elämäkertojen kirjoittaja. Hän väitteli Fordham Universityssä 1970 ja on sen jälkeen opettanut useissa yhdysvaltalaisissa yliopistoissa ja elokuva-alan oppilaitoksissa. Spoto on julkaissut elämäkertoja elokuva-alan suurista nimistä, kuten Stanley Kramer, Alfred Hitchcock, Tennessee Williams, Marlene Dietrich, Marilyn Monroe, Laurence Olivier, Elizabeth Taylor, Ingrid Bergman ja James Dean.
Brittiläisessä The Guardian -lehdessä ilmestyneessä kirja-arviossa Michael Coveney kuvailee Spotoa "amerikkalaiseksi kvasi-akateemiseksi juorujen levittelijäksi" mutta myöntää tämän tehneen huolellista työtä luetteloidessaan kirjan kohteen (Alan Batesin) kaikki teatteri- ja elokuvaesiintymiset.
Spoto kirjoitti Hitchcockista kolmeosaisen teossarjan. "The Art of Alfred Hitchcock" ilmestyi 1976, ja Spoto teki sitä varten monia pitkiä haastatteluja. Toinen osa, "The Dark Side of Genius", ilmestyi Hitchcockin kuoltua ja käsitteli sekä tähden yksityiselämää että uraa. Kolmas osa, "Spellbound by Beauty", (2008) käsittelee lähinnä Hitchcockin suhdetta naisnäyttelijöihin. Vuonna 2012 HBO tuotti elokuvan "The Girl", joka perustuu Spoton Hitchcock-teoksiin.
Kenan Thompson
Kenan Thompson (s. 10. toukokuuta 1978 Atlanta, Georgia) on yhdysvaltalainen näyttelijä.
Thompsonin ensimmäinen elokuvarooli oli Disneyn "Mestarit 2" -elokuvassa vuonna 1994. Parhaiten hänet tunnetaan "Saturday Night Live" -viihdeohjelman vakionäyttelijänä, jossa hän on toiminut vuodesta 2003 lähtien.
Thompsonilla on ollut myös useita rooleja eri elokuvissa sekä televisiosarjoissa. Lisäksi hän on toiminut ääninäyttelijänä "Smurffit"-elokuvissa.
Oral-B
Oral-B on suuhygieniatuotteiden tuotemerkki jonka omistaa yhdysvaltalainen Procter & Gamble. Tuotemerkillä myydään muun muassa hammastahnoja, hammasharjoja, suuvesiä ja hammaslankoja.
Oral-B:n kehittäjä on yhdysvaltalainen Dr. Robert Hutson. Hän keksi maailman ensimmäisen pehmeäharjaksisen hammasharjan. Tämän vuoksi hammasharjan suosio kehittyi ja vuonna 1950 Dr. Hutson lanseerasi ensimmäisen Oral-B hammasharjansa. Vuonna 1969 Oral-B:stä tuli ensimmäinen hammasharja kuussa, kun Apollo 11:n jäsenillä oli sellainen mukana. Ensimmäisen Oral-B-hammasharjan nimi oli Oral-B 60, koska siinä oli 60 harjasta. Vuonna 1984 Gillette osti Oral-B:n ja tuolloin myös Gilletteen kuulunut Braun alkoi valmistaa Oral-B:n kanssa sähköhammasharjoja. Vuonna 2006 Oral-B siirtyi P&G:n alaisuuteen. Nimessä Oral-B 'B' tarkoittaa sanaa "brush" eli harja.
Luettelo Saksan hallitsijoista
Tämä on luettelo hallitsijoista jotka hallitsivat Saksan alueita Keski-Euroopassa. Luettelo alkaa Verdunin sopimuksen jälkeisestä ajasta, jolloin Frankkien valtakunta jaettiin kolmeen osaan. Luettelon ensimmäinen hallitsija on Itä-Francian kuningas Ludvig Saksalainen vuodesta 843 ja viimeinen hallitsija on Keisarillisen Saksan viimeinen keisari Vilhelm II, joka toimi Saksan keisarina vuoteen 1918 asti. Luettelossa on myös eri Saksan liittojen valtion päämiehiä sekä Pyhän saksalais-roomalaisen valtakunnan saksalaisia keisareita.
Tim Ferchen
Timothy ”Tim” Ferchen (s. 1947 Niagara, New York, Yhdysvallat) on suomenamerikkalainen lyömäsoittaja. Hän on soittanut Radion sinfoniaorkesterissa vuodesta 1977. Hän on soittanut myös Steve Reichin yhtyeessä "Steve Reich and Musicians" sekä Kajaani Big Bandissa. Hän on levyttänyt myös pop- ja jazzmuusikoiden, kuten Ilja Saastamoisen, Edward Vesalan ja Jukka Gustavsonin levyillä.
Myös Ferchenin poika Tatu Ferchen on muusikko.
Ultratulo
Ultratulo on matemaattinen konstruktio, joka esiintyy enimmäkseen abstraktissa algebrassa ja matemaattisen logiikan osa-alueessa malliteoriassa. Ultratulo on osamäärä rakenteiden perheen suorasta tulosta. Ultrapotenssi on erikoistapaus ultratulosta, ja siinä kaikki tulon tekijät ovat samoja.
Ultrapotenssia voidaan käyttää esimerkiksi konstruoimaan uusia kuntia annetusta. Esimerkiksi hyperreaaliluvut ovat reaalilukujen ultrapotenssi.
Joitakin ultratulojen hyödyllisyyttä osoittaa hyvin elegantti todistus kompaktisuus- ja täydellisyyslauseille, Keislerin ultrapotenssilause, joka antaa algebrallisen karakterisaation elementaarisen ekvivalessin semanttiselle merkinnälle, ja Robinsonin–Zakonin esitys, jossa käytetään superrakenteita ja niiden monomorfismeja konstruoimaan analyysin epästandardeja malleja. Epästandarin analyysin pioneeri oli Abraham Robinson, joka tutki niitä kompaktisuuslauseen sovelluksena.
American International Pictures
American International Pictures (AIP) oil yhdysvaltalainen elokuvayhtiö, joka panosti etenkin teini-ikäisille suunnattuihin halpoihin elokuviin. Se toimi vuosina 1954–1980.
Yhtiön perustivat Samuel Z. Arkoff ja James H. Nicholson vuonna 1954. Yhtiö löysi markkinaraon teiniyleisöstä ja ajoittamalla ensi-iltansa kesäkuukausiin, joista suuret yhtiöt eivät olleet kiinnostuneita. Monet kuuluisat ohjaajat ovat työskennelleet AIP:lle ennen kuin heistä tuli kuuluisia, esimerkiksi Francis Ford Coppola, Martin Scorsese, Brian de Palma ja Peter Bogdanovich. Elokuvissa esiintyi myös tulevia kuuluisia näyttelijöitä uransa alkuvaiheessa, esimerkiksi Jack Nicholson, Robert De Niro ja Charles Bronson.
Arkoff kertoi muistelmissaan, miten elokuvia tehtiin: ensin keksittiin nimi, sitten suunniteltiin juliste, ja jos molemmat näyttivät hyviltä, elokuva jatkoi tuotantoon.
Toimintansa aikana AIP tuotti yli 500 elokuvaa.
AIP oli niin riippuvainen kesäsesongin tuloista, että kun Universal vuonna 1975 ajoitti "Tappajahain" ensi-illan poikkeuksellisesti kesälomien aikaan, AIP:llä ja muilla pikkuyhtiöillä alkoi mennä huonosti. Nicholson oli lähtenyt yhtiöstä vuonna 1972, ja vuonna 1979 Arkoff myi osuutensa. AIP yhdistyi Filmwaysiin, josta tuli Orion Pictures, ja sittemmin se myytiin Metro-Goldwyn-Mayerille.
Porin suojeluskuntatalo
Porin suojeluskuntatalo eli Karhulinna on Porin keskustassa sijaitseva vuonna 1928 valmistunut rakennus, jossa nykyään toimii Porin seudun steinerkoulu. Se muodostaa niin sanotun Riihikedon koulukorttelien alueen yhdessä muun muassa vuonna 1912 rakennetun Cygnaeuksen koulun sekä Porin suomalainen yhteislyseon (1934) kanssa. Rakennukset kuuluvat Museoviraston määrittelemiin valtakunnallisesti merkittäviin rakennettuihin kulttuuriympäristöihin.
1920-luvun klassismia edustava talo valmistui vuonna 1928 Porin suojeluskunnan käyttöön. Alun perin rakennuksen piirsi turkulainen arkkitehti Gunnar Wahlroos, mutta suojeluskunta ei kelpuuttanut hänen suunnitelmistaan kuin julkisivun ja senkin pienten muutosten jälkeen. Wahlroosin tekemät piirustukset muokkasi lopulliseen muotoonsa rakennusmestari Hjalmar Siren. Karhulinnana paremmin tunnettu rakennus sisälsi Porin suojeluskunnan toimisto- ja juhlatilat. Jatkosodan aikana siinä pitivät majaa myös Porin lentokenttää tukikohtanaan käyttäneet saksalaiset.
Kun suojeluskuntajärjestö jatkosodan jälkeen lakkautettiin välirauhansopimuksen nojalla, rakennus siirtyi Suomen Punaisen Ristin Porin piirin haltuun. Karhulinnassa pidettiin sotien jälkeen konsertteja ja muita yleisötilaisuuksia. Se oli muun muassa Pori Big Bandin ja Porin kaupunginorkesterin konserttitilana. Karhulinnassa järjestettiin myös Porin jazzjuhlien konsertteja vuoteen 1979 saakka. Seuraavana vuonna SPR möi rakennuksen Rauma-Repolalle. 1970-luvulla talossa toimi myös Yleisradion Satakunnan toimitus.
Rauma Oy yritti päästä rakennuksesta eroon 1990-luvun jälkipuoliskolla ja onnistui lopulta myymään sen Porin seudun steinerkoululle vuonna 1999. Talousvaikeuksista kärsinyt steinerkoulu puolestaan möi Karhulinnan vuonna 2012 porilaiselle rakennusliikkeelle, mutta on tiloissa vuokralaisena 15 vuoden mittaisella sopimuksella.
Luontotutkielma – Pöllöt
Luontotutkielma – Pöllöt on valokuvateos ja tietokirja, jonka aihe on pöllöt. Tekijät David Tipling ja Jari Peltomäki ovat kokeneita ja palkittuja luontokuvaajia. Kirjan on julkaissut suomeksi luontomatkailuun keskittyvä yritys Finnature, ja tekstin on suomentanut Antero Topp.
Teoksen lopussa esitellään 12 pohjoisen Euroopan pöllölajia, mutta siitä puuttuu Suomessa tavattu kyläpöllönen. Itse tekstissä kerrotaan kuvaajien kokemuksia ja kuvausretkien sattumuksia sekä tarinoita pöllöistä. Joukossa on tietoa pöllöistä ja niiden elämästä. Jan Södersved luonnehtii kuvaajia arviossaan huippukuvaajiksi.
Esitellyt pöllölajit ovat tornipöllö, tunturipöllö, huuhkaja, lehtopöllö, viirupöllö, lapinpöllö, hiiripöllö, varpuspöllö, minervanpöllö, helmipöllö, sarvipöllö ja suopöllö.
Reed Whiting
Reed Whiting (s. 20. maaliskuuta 1980 Rochester, Minnesota, Yhdysvallat) on yhdysvaltalainen alamäkiluistelija, joka on sijoittunut Red Bull Crashed Icen yhteispisteissä parhaimmillaan kuudenneksi kaudella 2014. Hänen paras yksittäinen sijoitus kilpailussa on viides Saint Paulin kilpailussa 2014. Nuorempana Whiting on myös harrastanut jääkiekkoa puolustajana ja pelannut parhaimmillaan NCAA-sarjassa. Hän lopetti jääkiekkouransa vuonna 2004. Alamäkiluistelun Whiting aloitti vuonna 2013. Whitingillä on pituutta 188 senttimetriä ja painoa 93 kiloa.
Leytonstone
Leytonstone on Lontoon kaupunginosa. Se sijaitsee Lontoon koillisosassa Waltham Forestin kaupunkipiirissä.
Leytonstonen metroasema on Central Linen varrella. Aseman sisäänkäynti on koristeltu mosaiikeilla, jotka esittävät kohtauksia Alfred Hitchcockin elokuvista. Hitchcock syntyi Leytonstonessa. Muita kuuluisia entisiä asukkaita ovat David Beckham ja Benjamin Disraeli.
Walter Steiner (täsmennyssivu)
Walter Steiner tarkoittaa seuraavia henkilöitä:
Cody Eakin
Cody Eakin (s. 24. toukokuuta 1991 Winnipeg, Manitoba, Kanada) on kanadalainen jääkiekkoilija, joka pelaa NHL-joukkue Vegas Golden Knightsia. Hän on Washington Capitalsin kolmannen kierroksen varaus vuodelta 2009.
Ennen ammattilaisuraansa Eakin pelasi WHL:ssä, jossa hänet valittiin kakkostähdistöön.
Ammattilaistasolla Eakin debytoi kaudella 2011–2012 Capitalsin farmijoukkue Hershey Bearsissa, josta Capitals kutsui hänet NHL:ään 1. marraskuuta. Seuraavana päivänä Eakin teki NHL-debyyttinsä 5–4 -jatkoaikatappiossa Anaheim Ducksia vastaan. Hän pelasi 13 minuuttia ja 19 sekuntia, mutta ei saanut pisteitä.
Eakin teki ensimmäisen NHL-maalinsa 4. marraskuuta 2011 Carolina Hurricanesin Cam Wardia vastaan.
Pudotuspeleissä Eakin teki ensimmäisen maalinsa 23. huhtikuuta 2014 Anaheim Ducksia vastaan. Hänen maalinsa oli voittomaali, kun Dallas voitti ottelun 4–2 ja tasoitti ottelusarjan numeroihin 2–2.
Eakin pelasi Kanadan MM-kultaa voittaneessa joukkueessa vuoden 2015 kisoissa, joissa hän teki yhdeksässä ottelussa tehot 4+2=6.
Stepney
Stepney on Lontoon East Endin kaupunginosa. Se oli aikaisemmin itsenäinen kylä, joka kasvoi Thamesjoen varren telakoiden työläisten asuinpaikkana.
Stepneyn pääkadun varrella on St Dunstanin kirkko, jonka nykyinen rakennus on 1200-luvulta, ja samalla paikalla on seissyt kirkko tuhannen vuoden ajan. Sitä ympäröivä keskiaikainen kylä kasvoi voimakkaasti 1800-luvulla työläisten asuinalueena. Lontoon pommituksissa alueelta tuhoutui paljon asuinrakennuksia. Alueella on paljon kaupungin vuokra-asuntoja. Niitä on kunnostettu 2010-luvulla. Alueelle on rakennettu uudisrakennuksia, ja Stepneyn kiinteistömarkkinat ovat piristyneet.
Stepney Greenin metroasema on District Linen ja Hammersmith & City Linen varrella.
The Household Pest
The Household Pest oli vuonna 1910 ensi-iltansa saanut Vitagraph Studiosin tuottama ja levittämä yhdysvaltalainen lyhyt mykkäelokuva. Elokuvan pituus oli noin 10 minuuttia, ja se oli genreltään komedia. "The Household Pest" oli Norma Talmadgen ensiesiintyminen elokuvissa. Talmadgen roolina oli nuori tyttö, jota suudellaan valokuvaajan kankaan alla. Nykyään elokuvan oletetaan olevan kadonnut.
Hangastenmäen linnavuori
Hangastenmäen linnavuori on Kanta-Hämeessä Janakkalassa sijaitseva linnavuori, joka on rakennettu Räikälänjoen länsipuolella olevalle Hangastenmäelle. Linnavuori löydettiin vuonna 2013. Hakoisten Linnavuori sijaitsee tasan kilometrin päässä Hangastenmäen linnavuoresta. Linnavuoren lähistöltä on myös löydetty niin kutsuttu Janakkalan miekkamies.
Linnavuori sijaitsee Räikälänjoen jokilaakson eteläpuolella aivan yhdystie 13846 vieressä. Mäki kohoaa yli 42 metriä joen vedenpinnan yläpuolelle ja siinä on kaksi jyrkännettä. Noin 15 metrin korkeudella sijaitsee pohjoisempi jyrkänne ja noin 25 metrin korkeudella eteläinen jyrkänne. Myös luoteiskulmassa on hyvin jyrkkää. Mäen laella kasvaa harvaa puustoa, joten sieltä näkyy hyvin joen yli Janakkalan kirkolle, mutta mäen juurella metsä on tiheää. Lakialue on tasainen ja se on kalliopintainen siellä, missä ohut moreenipinta aukeaa.
Esivarustuksia on löydetty mäen etelä- ja koillisrinteissä. Päävarustus kiertää mäen lakea ja on ehjimmillään yhä noin 50 metriä pitkä yhtenäinen kivimuuri. Epävarmoja varustusten jäänteitä on todettu mäen länsi- ja itärinteissä. Vallit rajaavat sisällensä suorakaiteen muotoisen alueen. Varustuksissa käytettyjen kivien koko on noin 0,5–1,0 metriä ja niitä on sijoitettu 1–3 rinnakkain ja 1–3 päällekkäin. Koillisvallissa erottuu katkoksia, jotka voisivat olla portinaukkoja.
Linnavuorelta on havaittu mahdollisia rakennusten sekä mahdollisen sepän pajan jäänteitä.
Linnavuorella tehdyn koekaivauksen perusteella linnan rakentaminen on alkanut 1200-luvun lopulla ja linna on ollut varmuudella käytössä 1300-luvulla.
Alueelta on löytynyt kymmeniä rautaesineitä tai niiden osia. Löytöaineistoon kuuluu muun muassa hopealla silatut keihäänkärki ja miekanponsi, panssarinuolen kärkiä, hevosenkenkiä ja niiden nauloja sekä soihdunpidike. Kaivauksissa paikalta on löytynyt myös palanut ihmiskallon palanen sekä mahdollinen jäänne palaneesta ihmisen lonkkaluusta.
Linnavuoren löysi Kanta-Hämeen menneisyyden etsijät ry vuonna 2013 ja se hyväksyttiin muinaisjäännökseksi seuraavana vuonna. Vuonna 2015 linnavuorella tehtiin koekaivaus Turun yliopiston toimesta. Tutkimuksiin osallistui myös linnavuoren löytäneen Kanta-Hämeen menneisyyden etsijöiden jäseniä.
Suursaari Race
Suursaari Race (ent. Volvo Suursaari, ent. Espoo Suursaari Race) on Suomenlahdella vuosittain järjestettävä avomeripurjehduskilpailu.
Suursaari Race -kilpailun järjesti ensimmäisen kerran vuonna 1991 Kivenlahden Venekerho yhdessä Espoon Merenkävijöiden kanssa. Lähtö oli Haukilahdessa ja maali Kivenlahden venesataman edustalla. Vuonna 2006 kilpailun maali siirtyi Haukilahteen. Vuonna 2009 Venäjän viranomaiset eivät antaneet lupaa Suursaaren kiertämiseen, jolloin käytössä oli ensimmäistä kertaa ns. vararata. Kilpailun pääyhteistyökumppanina oli vuosina 2005–2012 Volvo jonka mukaan kilpailu nimettiin.
Kilpailun on vakiinnuttanut asemansa yhtenä Suomen tärkeimpänä avomerikilpailuna. Vuonna 2006 kilpailuun osallistui 139 venekuntaa seitsemässä eri luokassa ja osallistujia oli Suomesta, Virosta ja Venäjältä. Pienimmät muttei hitaimmat tähän pitkään purjehduskilpailuun osallistuneet veneet ovat olleet urheiluveneiksi luokiteltavat Minitransat 6,50 ja Melges 24.
Purjehduskilpailun pituus on noin 155 (pienet) / 165 (keskisuuret) / 190 (isot) meripeninkulmaa.
Reitti on yksinkertaisuudessaan: lähtö Miessaaren selältä Haukilahden eteläpuolelta, kierretään Suursaari myötäpäivään ja maali Miessaaren selällä Haukilahden eteläpuolella.
Gliese 832
Gliese 832 ("Gl 832", "GJ 832", "HD 204961") on eteläisellä tähtitaivaalla Kurjen tähdistössä 16,1 valovuoden päässä oleva punainen kääpiötähti. Spektrityyppi M1,5 V, kokonaissäteilyntuotto 0,035 Aurinkoa. Tähti on Aurinkoa metalliköyhempi ja sillä on kirkas komeettavyö. Sillä on ainakin kaksi eksoplaneettaa, joista toinen on supermaa ja toinen kaasujättiläinen.
Tähdeltä on löydetty ehkä yli 5 Maan massainen eksoplaneetta Gliese 832 c, joka on melko varmasti supermaa.
Planeetta on löydetty säteisnopeusmenetelmällä, joten sitä ei nähdä suoraan. Tämän takia vain muutamia planeettaa kuvaavia lukuja tunnetaan. Planeetan kiertoaika 36 päivää, etäisyys 0,16 AU ja Radan soikeus noin 0,18. Vertailun vuoksi arvioitu planeetalle saapuvan keskustähden säteilyn mukaan Maata vastaava etäisyys suunnilleen 0,187 AU, mikäli keskustähden säteilyntuotto 3,5 % Auringosta. Niinpä planeetan teoreettinen keskilämpötila 253 K (-20 °C), vaihtelee 233 - 280 K (-40° C - +7 °C ) välillä. Vertailun vuoksi maan keskilämpötila noin 15 °C.
Planeetta kiertää keskustähteään suunnilleen Maata vastaavalla etäisyydellä, mutta sen rata on melko soikea. Tämä saattaa luoda planeetalle elämälle liian kuuman talven ja liian kylmän kesän. Epäillään, että planeetan suuri massa tekisi siitä elämälle elinkelvottoman. Planeetta on pahimmassa tapauksessa kasvihuoneilmiön korventama super-Venus. On melko varmaa, että planeetta kääntää saman puolen keskustähteään kohti.
Ensimmäinen tähdeltä löydetty planeetta on yli 0,64 Jupiterin massainen jättiläisplaneetta Gliese 832 b, joka kiertää keskustähteään noin 3,4 AU päässä.
We Serve No One
We Serve No One on puolalaisen thrash metal -yhtye Virgin Snatchin järjestyksessään viides studioalbumi. Se julkaistiin 5. maaliskuuta 2014 levymerkillä Mystic Production.
Albumin kansikuvan on toteuttanut Maciej Kamuda.
Spaceman (Asteen kappale)
"Spaceman" on suomalaisartisti Asteen kappale. Sen julkaisi Sony Music Entertainment artistin yhdentenätoista singlenä 10. toukokuuta 2013. Kappaleeseen liittyvä musiikkivideo julkaistiin videopalvelu YouTubessa 21. kesäkuuta 2013. Videolla leikitellään lasten ja aikuisten omien maailmojen vastakkain asettelulla. Lisäksi videolla mainostetaan ToPoLan koripalloseuraa. Kappale pääsi singlelistan 6. ja latauslistan 13. sijalle.
Digitaalinen lataus
Viimeinen mies (vuoden 1924 elokuva)
Viimeinen mies ("Der letzte Mann") on saksalainen mykkäelokuva vuodelta 1924. Se kertoo luksushotellin vanhasta ovimiehestä, joka menettää työpaikkansa.
Elokuva oli menestys ja teki Murnausta kuuluisan Hollywoodia myöten. Siinä kamera liikkuu kuvaten ympäristöä päähenkilön näkökulmasta, mikä oli tuohon aikaan aivan uutta. Elokuvassa ei juuri käytetä välitekstejä, kuvat kertovat tarinan.
Vuonna 1979 kolmekymmentä suomalaista elokuva-arvostelijaa ja -asiantuntijaa teki kukin luettelon kaikkien aikojen sadasta merkittävimmästä elokuvasta, ja "Viimeinen mies" oli mukana heistä yhdeksän listalla.
Hot Girls
Hot Girls on romanialaisartisti Donyn kappale hänen kolmannelta, "Disco Romancing" -studioalbumilta. Sen julkaisi Cat Music albumin kolmantena singlenä 5. heinäkuuta 2011. Kappaleella duetoi myös romanialaisartisti Elena Gheorghe. Kappaleeseen liittyvä musiikkivideo julkaistiin videopalvelu YouTubessa 4. elokuuta 2011. Kappale on päässyt listoille Itävallassa ja Saksassa.
Absence (Blindeadin albumi)
Absence on puolalaisen sludge metal -yhtye Blindeadin neljäs studioalbumi. Se julkaistiin 14. lokakuuta 2013 levymerkillä Mystic Production.
Meteor (albumi)
Meteor on puolalaisen grindcore-yhtye Antigaman kuudes studioalbumi. Se julkaistiin 1. kesäkuuta 2013 levymerkillä Selfmadegod Records.
Nintendo M82
Nintendo M82 on Nintendo Entertainment System -pelikonsolista julkaistu demolaite. Laitetta oli 1980- ja 1990-luvulla useissa pelikaupoissa ja tavarataloissa, joissa asiakkaat pystyivät testamaan pelejä ennen ostopäätöstä.
Laitteen sisään pystyy laittamaan yhtäaikaa 12 eri pelimoduulia. Pelin voi valita painamalla laitteen edessä olevaa painiketta. Konsolin takapaneelissa pystyy säätämään peliajan 30 sekuntiin, 3 minuuttiin, 6 minuuttiin ja 128 minuuttiin. Peliajan mentyä umpeen laite resetoi itsensä, ja aloittaa pelin alusta.
Artur Kaukola
Artur Johannes Aksel Kaukola, sukunimi aik. "Lindholm" (25. huhtikuuta 1863 Mikkeli – 15. syyskuuta 1914 Mikkeli) oli suomalainen lyseon lehtori ja historiantutkija.
Kaukolan vanhemmat olivat sairaalantoimitsija Karl Johan Lindholm ja Magdalena Eurydice Nygrén. Hän pääsi ylioppilaaksi Mikkelin lyseosta 1881, opiskeli Helsingin yliopistossa ja valmistui filosofian kandidaatiksi 1887, lisensiaatiksi 1892 ja tohtoriksi 1897.
Kaukola toimi vuodesta 1893 alkaen historian, maantiedon ja ruotsin kielen lehtorina Mikkelin lyseossa.
Nimellä "Artur J. Lindholm":
Nimellä "Artur J. Kaukola":
A Dictionary of First Names
A Dictionary of First Names on englanninkielisten etunimien lähdeteos nimistöntutkimuksen alalta. Sen on julkaissut Oxford University Press. Ensimmäinen painos julkaistiin vuonna 1990 ja toinen vuonna 2006.
Toinen versio sisältää yli 6 000 nimeä. Oxford Paperback Reference julkaisi tiivistetyn version "A Concise Dictionary of First Names" vuonna 1992. Maksaville asiakkaille löytyy verkkoversio osoitteessa oxfordreference.com.
Vuonna 1988 samat tekijät julkaisivat sukunimiä sisältävän "A Dictionary of Surnames."
Mike Brown (jääkiekkoilija, 1985)
Michael S. Brown (s. 24. kesäkuuta 1985 Northbook, Illinois, Yhdysvallat) on yhdysvaltalainen jääkiekkoilija, joka pelaa NHL-joukkue Montreal Canadiensissa.
Brownista tuli toinen Mike Brown -niminen Vancouver Canucksissa pelannut hänen liityttyään organisaatioon kaudella 2005-2006. Hän kuitenkin pelasi farmiseura Manitoba Moosessa. Hän teki 73 pelissä 15 pistettä.
Brown sai kaudella 2007-2008 ensimmäisen kutsunsa ylös NHL:ään, kun hän pelasi Canucksissa 19 peliä. Hän teki ensimmäisen NHL-maalinsa 2. joulukuuta 2007 Minnesota Wildia vastaan kolmannessa pelissään. 7. helmikuuta 2008 hänet lähetettiin takaisin Mooseen.
2. helmikuuta 2009 Brown kaupattiin Anaheim Ducksiin vastineeksi Nathan MacIveristä.
Kaudella 2009-2010 Brown pelasi uransa korkeaimmat 75 ottelua, joissa teki kuusi maalia ja keräsi 106 jäähyminuuttia. 26. kesäkuuta 2010 Anaheim kauppasi Brownin Toronto Maple Leafsiin viidennen kierroksen varausvuorosta.
2. helmikuuta 2011 Brown teki kolmivuotisen jatkosopimuksen Maple Leafsin kanssa.
Kauden 2012-2013 aikana 4. maaliskuuta 2013 Brown kaupattiin Edmonton Oilersiin, joka antoi vastineeksi neljännen kerroksen varausvuoron.
21. lokakuuta 2013 Oilers vaihtoi Brownin San Jose Sharksiin neljännen kierroksen varausta vastaan.
Big Girls Cry
"Big Girls Cry" on australialaisen laulajan Sian 25. kesäkuuta 2014 julkaisema single. Kappale on kolmas julkaistu single hänen kuudennelta studioalbumiltaan "1000 Forms of Fear".
Eye of the Needle (kappale)
"Eye of the Needle" on australialaisen laulajan Sian 2. kesäkuuta 2014 julkaistu single. Kappale on toinen single hänen 4. heinäkuuta julkaistulta albumiltaan "1000 Forms of Fear".
1000 Forms of Fear
1000 Forms of Fear on australialaisen laulajan Sian kuudes studioalbumi. Se julkaistiin 4. heinäkuuta 2014. Albumilta julkaistiin neljä singleä: ”Chandelier”, ”Eye of the Needle”, ”Big Girls Cry” ja ”Elastic Heart”. Albumi vietti 53 viikkoa Suomen virallisella listalla, sen parhaan sijoituksen ollessa 9.
Revontuli-mallisto
Revontuli-mallisto oli Suomen Trikoon vaatemallisto 1960-luvulla. Se oli aikansa huippumuotia, jolle tunnusomaista oli värikkäät kuosit ja pelkistetyt linjat.
Suomen Trikoo halusi 1960-luvulla nostaa tehtaan profiilia ja panostaa vientiin. Tehtaan silloinen johtaja Waldemar Jensen soitti Lenita Airistolle tammikuussa 1966 ja pyysi häneltä apua. Airistolla oli kokemusta viennistä muun muassa Yhdysvaltoihin. Airisto valitsi tiimiinsä tamperelaiset muotisuunnittelija Anna-Liisa Niemisen sekä tekstiilitaitelija Nana Sunin. Kolmikko alkoi kehitellä mallistoa Airiston kehittämän konseptin mukaiseksi. Mallistoa markkinoitiin Lapin eksotiikalla sekä näyttävillä muotikuvilla. Revontuli-mallisto oli tuotannossa vain kolme vuotta. Kolmikko purki sopimuksen Suomen Trikoon kanssa, jolle malliston pienet tuotantoerät eivät olleet yhtä tärkeitä kuin Neuvostoliittoon tuotetut suuret vaatemäärät.
Arvaa kuka tulee päivälliselle
Arvaa kuka tulee päivälliselle on yhdysvaltalainen elokuva vuodelta 1967. Se kertoo liberaaleiksi itseään luulleiden vanhempien tyttärestä, joka tuo loman jälkeen näytille uuden poikaystävänsä: afroamerikkalaisen lääkärin John Prestigen. Myös Johnin vanhempien on vaikeaa hyväksyä parin seurustelua.
Annabel Scholey
Annabel Scholey (s. 1984) on englantilainen näyttelijä, joka tunnetaan parhaiten BBC:n draamasarjasta "Being Human", jossa hän esiintyi vuonna 2009. Scholeyn ensimmäinen elokuvarooli on pääosa vuonna 2014 ensi-iltaan tulleessa brittiläisessä musikaalielokuvassa "Walking on Sunshine".
Katy Brand
Katherine Frances ”Katy” Brand (s. 13. tammikuuta 1979) on englantilainen näyttelijä ja koomikko. Hänet tunnetaan muun muassa omasta komediasarjastaan "Katy Brand's Big Ass Show", jota tehtiin kolme tuotantokautta vuosina 2007–2009. Brandin tunnetuimmat elokuvaroolit ovat olleet fantasiaelokuvassa "Nanny McPhee ja suuri pamaus" (2010) ja musikaalielokuvassa "Walking on Sunshine" (2014).
Brand asui ensimmäiset vuotensa Oxfordissa, kunnes perhe muutti Amershamiin Buckinghamshiressä hänen ollessaan noin kahdeksan. 13-vuotiaana Brand tuli uskoon viettäessään kesälomaa kristittyjen ystäviensä kanssa, minkä seurauksena hän aloitti aikanaan teologian opinnot Oxfordin yliopistossa. Brandin usko kuitenkin hiipui ja suurimman osan ajastaan Oxfordissa hän vietti teatterin parissa. Valmistuttuaan hän teki ensin töitä televisiossa tuotantopuolella, kunnes alkoi vuonna 2004 esittää stand upia. Vuonna 2007 hän sai oman televisiosarjansa ITV:llä. Hänet palkittiin British Comedy Awards -gaalassa vuoden parhaana naispuolisena koomikkotulokkaana 2008.
Hyvästi ennen aamua
Hyvästi ennen aamua on suomalainen draamaelokuva vuodelta 1989. Sen käsikirjoitti, tuotti ja ohjasi Jorma Kalliokoski, jonka ainoaksi ohjaustyöksi elokuva on jäänyt.
Elokuva kertoo ikääntyvästä ja alkoholisoituneesta rockmuusikosta (Jarkko Rantanen), joka asuu tyttärensä (Anna Haaranen) luona ja haaveilee paluusta esiintymislavoille. Katso-lehden Antti Lindqvist kiteytti vähätapahtumaisena pitämänsä elokuvan juonen otsikoksi ”Juoppo laulaja raiskasi tyttärensä”.
Reijo Hirvelän elokuvaan tekemä musiikki julkaistiin albumina.
"Hyvästi ennen aamua" sai enimmäkseen kriittisiä arvioita tuotannollisesta epätasaisuudestaan ja sosiaalipornoa muistuttavasta käsittelytavastaan. Joidenkin kriitikoiden mielestä elokuva nosti kyllä tärkeitä teemoja esiin, muttei juuri pohtinut niitä.
Elokuva sai teatterikierroksella kolmella kopiollaan yhteensä 1 002 katsojaa, mikä oli yhdeksänneksi suurin määrä vuoden 15:stä kotimaisesta ensi-iltaelokuvasta. "Hyvästi ennen aamua" on esitetty televisiossa MTV:n ohjelmistossa tammikuussa 1991. Sitä ei ole julkaistu videotallenteena.
Pikmin 2
Pikmin 2 on Nintendon kehittämä ja julkaisema reaaliaikainen strategiapeli, joka julkaistiin alun perin vuonna 2004 Nintendo GameCubelle. Peli on jatkoa vuonna 2001 ilmestyneelle "Pikminille". Vuonna 2009 peli julkaistiin Wiille osana New Play Control! -sarjaa.
Pelille julkaistiin kesällä 2013 Wii U:lle jatko-osa, "Pikmin 3".
"Pikmin 2" sai positiivisen vastaanoton. Pelillä on Metacriticin sivuilla 90 % keskiarvo ja GameRankingsin sivuilla 89,44 % keskiarvo. IGN sanoi pelin olevan "erittäin nautittava alusta loppuun" ja antoi arvosanaksi 9,3/10. Eurogamer puolestaan antoi pelille arvosanaksi 9/10 ja GameSpot 9,2/10.
Okazaki
Okazaki () on kaupunki Aichin prefektuurissa Chūbun alueella Honshūn saarella Japanissa. Se sijaitsee sisämaassa prefektuurin keski- ja eteläosissa Nagoyan kaakkoispuolella. Kaupungissa on 379 426 asukasta (vuonna 2014), ja sen pinta-ala on 387,24 neliökilometriä. Okazaki on valittu yhdeksi Japanin ydinkaupungeista.
Vuonna 1524 Matsudaira-klaani siirsi hallintonsa Okazakin linnaan, ja paikkakunta alkoi kukoistaa linnakaupunkina. Edo-kaudella se oli yksi Tokion ja Osakan toisiinsa liittäneen vilkkaan Tōkaidō-tien postiasemista ("shukuba"). Japanin kuntalaitoksen perustamisen yhteydessä vuonna 1889 Okazakista tehtiin kauppala, ja kaupunkioikeudet se sai vuonna 1916.
New Play Control!
New Play Control!, tunnetaan myös nimellä Play on Wii Selection on Nintendon julkaisema sarja GameCube -pelejä, jotka on julkaistu Wiille. Pelejä ollaan hieman paranneltu, mm. grafiikoita on uudistettu ja ohjaimia muunneltu Wiin ohjaimiin sopiviksi.
Arukülan rautatieseisake
Arukülan rautatieseisake (viroksi "Aruküla raudteepeatus", aikatauluissa "Aruküla") on rautatieseisake Viron rataverkkoon kuuluvalla Tallinna–Narva-radalla.
Arukülan seisakkeen ja Tallinnan Baltian rautatieaseman välistä liikennettä hoitaa sähköjunilla Eesti Liinirongid eli Elron.
B. J. Novak
Benjamin Joseph Manaly "B. J." Novak (s. 31. heinäkuuta 1979 Newton, Massachusetts) on yhdysvaltalainen näyttelijä, käsikirjoittaja ja tuottaja. Hänet tunnetaan parhaiten roolistaan Ryan Howardina televisiosarja "Konttorin" yhdysvaltalaisessa versiossa. Hän toimi myös yhtenä sarjan käsikirjoittajista sekä vastaavista tuottajista.
Valkokankaalla Novak on nähty useissa eri elokuvissa pienemmissä rooleissa. Hän on näytellyt muun muassa elokuvissa "Kunniattomat paskiaiset" (2009), "Diktaattori" (2012), "Saving Mr. Banks" (2013) ja "The Founder" (2016).
Christopher Mintz-Plasse
Christopher Charles Mintz-Plasse (s. 20. kesäkuuta 1989 Los Angeles, Kalifornia) on yhdysvaltalainen näyttelijä. Hänet tunnetaan parhaiten roolistaan komediaelokuvassa "Superbad".
Mintz-Plasse on näytellyt urallaan myös useissa muissa pienemmissä elokuvarooleissa, muun muassa elokuvissa "Kick-Ass", "Pitch Perfect" sekä "Naapurit". Lisäksi hän on toiminut ääninäyttelijänä.